બે-ત્રણ દિવસમાં જ તેઓ સારંગપુર પહોંચી ગયા. પરંતુ શાસ્ત્રીજી મહારાજ તો ચરોતર તરફ વિચરણમાં ગયા છે એ જાણીને તેઓ ઉદાસ થઈ ગયા. આ નવા આગંતુકને જોઈને સ્વામી વિજ્ઞાનદાસજીએ તેમનો પરિચય પૂછ્યો. તેમણે નિખાલસભાવે કહ્યું : ‘મારું નામ કુબેરભાઈ પટેલ છે. ભાવનગરના અમે વતની છીએ. વળી, અમે પેઢીગત સ્વામિનારાયણના સત્સંગી પણ છીએ. પણ તમે આ બોચાસણનું જુદું મંદિર કર્યું છે તેથી અમારું મન જરા નોખું રહે છે.’